Laramio apygarda

Laramio apygarda () – apygarda Jungtinėse Amerikos Valstijose, Vajomingo valstijos pietryčiuose. Remiantis 2020 m. JAV gyventojų surašymo duomenimis, Laramio apygardos gyventojų skaičius siekė 100 512 žmones.Population  Nuoroda tikrinta 2023-06-11. Tai yra daugiausiai gyventojų turinti apygarda Vajominge. Apygardos būstinė įsikūrusi valstijos sostinėje Šajene.

 Istorija 
Apygarda įkurta 1867 metais, tuometinės Dakotos teritorijos ribose. 1867 m. iš dalies apygardos įkurta Svitvoterio apygarda. Vėliau, 1868 m., Laramio apygarda vėl buvo padalinta, o iš jos dalių susikūrė Olbanio ir Karbono apygardos. 1869 m. Laramio apygarda tapo apygarda Vajomingo teritorijoje. 1875 m. iš Laramio apygardos dalies susikūrė Kruko, 1888 m. Konverso, o 1911 m. Gošeno ir Plato apygardos.Laramie County, Wyoming Nuoroda tikrinta 2023-06-11. Apygarda pavadinta prancūzų kanadiečio medžiotojo ir tyrinėtojo Žako Laramio garbei.Laramie  Nuoroda tikrinta 2023-06-11.

 Gyventojai 
2020 m. duomenimis Laramio apygardoje gyveno 78,1 % baltųjų, 1,65 % afroamerikiečių, 1,13 % azijiečių, 3,18 % mišrios rasės, 0,62 % indėnų, 0,21 % kitų rasių ir 15.1 % lotynoamerikiečių kilmės gyventojų.Laramie County, WY Nuoroda tikrinta 2023-06-11.

miniatiūra|232x232px|Apygardos kraštovaizdis. Didžiosios lygumos|kairėje
 Šaltiniai 

Kategorija:Vajomingo apygardos